Ο **Έζρα Άμποτ** (αγγλικά: Ezra Abbot‎, 28 Απριλίου 1819, Τζάκσον, Μέιν - 21 Μαρτίου 1884, Κέιμπριτζ, Μασαχουσέτη) ήταν Αμερικανός βιβλικός μελετητής.

Βίος και γραπτά
---------------

Ο Άμποτ γεννήθηκε στο Τζάκσον του Μέιν, στις 28 Απριλίου 1819, γιος του Έζρα και της Φοίβης Άμποτ. Σπούδασε στην Ακαδημία Phillips Exeter και αποφοίτησε από το Κολέγιο Μποουντόιν το 1840. Το 1847, κατόπιν αιτήματος του καθηγητή Άντριους Νόρτον, πήγε στο Κέιμπριτζ της Μασαχουσέτης, όπου ήταν διευθυντής δημόσιου σχολείου μέχρι το 1856. Ήταν βοηθός βιβλιοθηκονόμος του Πανεπιστημίου Χάρβαρντ από το 1856 έως το 1872 και σχεδίασε και τελειοποίησε έναν αλφαβητικό κατάλογο καρτών, συνδυάζοντας πολλά από τα πλεονεκτήματα των συνηθισμένων λεξικών καταλόγων με την ομαδοποίηση των δευτερευόντων θεμάτων κάτω από γενικότερες επικεφαλίδες, που είναι χαρακτηριστικό ενός συστηματικού καταλόγου. Από το 1872 έως τον θάνατό του ήταν καθηγητής κριτικής και ερμηνείας της Καινής Διαθήκης στη Θεολογική Σχολή του Χάρβαρντ.

Οι σπουδές του Άμποτ αφορούσαν κυρίως τις γλώσσες της Νοτιοδυτικής Ασίας και την κριτική των κειμένων της Καινής Διαθήκης, αν και το έργο του ως βιβλιογράφος έφερε αποτελέσματα όπως ο εξαντλητικός κατάλογος των συγγραμμάτων (συνολικά 5.300) σχετικά με το δόγμα της μέλλουσας ζωής, ο οποίος επισυνάπτεται στο βιβλίο του Γ. Ρ. Άλγκερ *History of the Doctrine of a Future Life, as it has prevailed in all Nations and Ages* (*Ιστορία του δόγματος της μέλλουσας ζωής, όπως επικράτησ σε όλα τα έθνη και τις εποχές*,1862), και εκδόθηκε ξεχωριστά το 1864.

Οι δημοσιεύσεις του Άμποτ, αν και είχαν πάντα τον πλέον εμπεριστατωμένο και επιστημονικό χαρακτήρα, ήταν σε μεγάλο βαθμό διασκορπισμένες στις σελίδες κριτικών, λεξικών, συνομολογιών, κειμένων που είχαν εκδοθεί από άλλους, αμφιλεγόμενων ουνιταρινιστικών πραγματειών, κ.λπ. Ωστόσο, έλαβε πιο εμφανή και προσωπική συμμετοχή στην προετοιμασία (μαζί με τον βαπτιστή λόγιο Οράτιο Μπαλτς Χάκετ) της διευρυμένης αμερικανικής έκδοσης του *Dictionary of the Bible* (*Λεξικό της Βίβλου*) του Δρ. (μετέπειτα Σερ) Ουίλιαμ Σμιθ (1867-1870), στην οποία συνέβαλε με περισσότερα από 400 άρθρα, καθώς και με τη σημαντική βελτίωση της βιβλιογραφικής πληρότητας του έργου. Υπήρξε αποτελεσματικό μέλος της αμερικανικής επιτροπής αναθεώρησης της αναθεωρημένης έκδοσης (1881-1885) της Βίβλου του Βασιλέως Ιακώβου και βοήθησε στην προετοιμασία των Προλεγόμενων του Κάσπαρ Γκρέγκορυ για την αναθεωρημένη ελληνική Καινή Διαθήκη του Κόνσταντιν φον Τίσεντορφ.

Ήταν ένα από τα 32 ιδρυτικά μέλη της Εταιρείας Βιβλικής Γραμματείας το 1880.

Το κυριότερο έργο του, το οποίο αντιπροσωπεύει την επιστημονική του μέθοδο και τα συντηρητικά του συμπεράσματα, ήταν το *The Authorship of the Fourth Gospel: External Evidences* (*Η συγγραφή του τέταρτου Ευαγγελίου: εξωτερικές αποδείξεις*, 1880) το οποίο αρχικά ήταν διάλεξη. Παρά τη συμπύκνωση που οφειλόταν στη μορφή του, το έργο αυτό αποτελούσε μέχρι τότε ίσως την ικανότερη υπεράσπιση, βασισμένη σε εξωτερικές αποδείξεις, της συγγραφής του Ιωάννη και σίγουρα την πληρέστερη επεξεργασία της σχέσης του Ιουστίνου του Μάρτυρα με αυτό το ευαγγέλιο.

Διακρίσεις
----------

Ο Άμποτ εξελέγη μέλος της Αμερικανικής Ακαδημίας Τεχνών και Επιστημών το 1861. Αν και κοσμικός, έλαβε το διδακτορικό δίπλωμα του Χάρβαρντ το 1872 και το αντίστοιχο του Εδιμβούργου το 1884.

Έργα
----

### Βιβλία

* Abbot, Ezra· Hudson, Charles F. (1871). *A Critical Greek and English concordance of the New Testament* (2nd. έκδοση). Philadelphia, PA: Lippincott.  - revised by Ezra Abbot
* Abbot, Ezra (1880). *The authorship of the Fourth Gospel: external evidences*. Boston, MA: G.H. Ellis.
* Abbot, Ezra· Harris, J. Rendel (1885). *Notes on Scrivener's "Plain introduction to the criticism of the New Testament"* (3rd έκδοση). Boston, MA: Houghton, Mifflin.
* Abbot, Ezra (1888). *The authorship of the Fourth Gospel, and other critical essays: selected from the published papers of the late Ezra Abbot*. Boston, MA: G.H. Ellis.

### Επιστημονικά περιοδικά

* «On the comparative antiquity of the Sinaitic and Vatican manuscripts of the Greek Bible». *Journal of the American Oriental Society* (American Oriental Society) **10**: 189–200. 1872. doi:10.2307/592128.

Παραπομπές
----------

1. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. 11623881X. Ανακτήθηκε στις 17  Οκτωβρίου 2015.
2. 1 2 3 4 5 6 7 8 9 10 11 12 13 14  (Αγγλικά) *The Biographical Dictionary of America*. Βοστώνη. 1906. Ανακτήθηκε στις 30  Δεκεμβρίου 2021.
3. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 23  Μαΐου 2020.
4. ↑  «Library of the World's Best Literature». *Library of the World's Best Literature*. 1897.
5. ↑  Ανακτήθηκε στις 14  Ιουνίου 2019.
6. ↑  (πολλαπλές γλώσσες) *geni.com*.
7. ↑  Thorne, J. O.· Collocott, T. C. (1984). *Chambers biographical dictionary*. Edinburgh: Chambers. σελ. 2. ISBN 0-550-16010-8.
8. 1 2 3 4 5 6 7  Johnson 1906, σελ. 22.
9. 1 2 3 4  Chisholm 1911.
10. ↑  Saunders, Ernest W (1982). «Searching the Scriptures:A History of the Society of Biblical Literature» (PDF).
11. ↑  «Book of Members, 1780-2010: Chapter A» (PDF). American Academy of Arts and Sciences. Αρχειοθετήθηκε (PDF) από το πρωτότυπο στις 5 Μαρτίου 2014. Ανακτήθηκε στις 17 Αυγούστου 2022.

**Βιβλιογραφία**

* Το παρόν λήμμα ενσωματώνει κείμενο από έκδοση που είναι πλέον κοινό κτήμα: Chisholm, Hugh, επιμ.. (1911) «Abbot, Ezra» *Εγκυκλοπαίδεια Μπριτάννικα* **1** (11η έκδοση) Cambridge University Press, σελ. 22
* Johnson, Rossiter (1906). «Abbot, Ezra». *The Biographical Dictionary of America*. **1**. Boston: American Biographical Society, σελ. 23.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 62295257
* LCCN: no99054618
* ISNI: 0000 0000 8388 0760
* GND: 11623881X
* SUDOC: 078657598
* NLA: 36000222
* ICCU: TO0V605996
* CiNii: DA14369993

 |

 |